Huoneiston pyyntöhinta on kaksi miljoonaa euroa. Asunto on muisto ajalta, jolloin Katajanokka muuttui slummista hienostoalueeksi.

Tällaisia asuntoja ei ole järin usein myynnissä Helsingissä. Ei edes täällä Katajanokalla, vaikka alueella paljon historiallisia ja ainutlaatuisia asuntoja onkin.

Seison keskellä jättimäistä huonetta, jonka nurkassa on huolimattomasti mytyssä leopardinnahka. Se on muutamalla mutkalla kuin mökin räsymatto. Nahan on tuonut Suomeen Afrikassa toiminut lähetyssaarnaaja 1800- ja 1900-lukujen taitteessa.